[{"text_idx": "#000000", "text": "Va\u0308ikestele po\u0303llumajandustootjatele laieneb toetuse taotlemise vo\u0303imalus"}, {"text_idx": "#000001", "text": "HomePressiteatedVa\u0308ikestele po\u0303llumajandustootjatele laieneb toetuse taotlemise vo\u0303imalus"}, {"text_idx": "#000003", "text": "Maaeluminister allkirjastas ma\u0308a\u0308ruse \u201eVa\u0308ikeste po\u0303llumajandusettevo\u0303tete arendamise toetuse andmise ja kasutamise tingimused ning kord\u201c muutmise eelno\u0303u, millega laiendatakse toetuse taotlejate sihtgruppi."}, {"text_idx": "#000004", "text": "Kui seni sai toetust taotleda u\u0308ksnes po\u0303llumajanduse valdkonnas tegutsev ettevo\u0303tja, kelle mu\u0308u\u0308gitulu oli vahemikus 4000\u201314 000 eurot, siis edaspidi ma\u0308a\u0308ratletakse va\u0308ikeste po\u0303llumajandusettevo\u0303tete arendamise toetuse sihtru\u0308hm esmalt po\u0303llumajandusliku standardkogutoodangu va\u0308a\u0308rtuse alusel. Alates sellest aastast saavad toetust taotleda ka need po\u0303llumajandustootjad, kes on tegutsenud va\u0308hemalt kaks majandusaastat ja kelle po\u0303llumajandusliku standardkogutoodangu va\u0308a\u0308rtus oli taotluse esitamisele vahetult eelnenud majandusaastal vahemikus 4000\u201350 000 eurot. Seega vo\u0303etakse arvesse eelnenud majandusaastal majapidamises kasutuses olnud po\u0303llumajandusmaad kasvatatavate kultuuride kaupa ja po\u0303llumajandusloomade arvu, mille po\u0303hjal arvutatakse ettevo\u0303tte majanduslik suurus."}, {"text_idx": "#000005", "text": "\u201eMu\u0308u\u0308gitulu no\u0303ude asendamine po\u0303llumajandusliku standardkogutoodangu va\u0308a\u0308rtuse no\u0303udega vo\u0303imaldab edaspidi toetust taotleda ka sellistel va\u0308ikestel po\u0303llumajandustootjatel, kelle mu\u0308u\u0308gitulu on va\u0308henenud viimastel aastatel aset leidnud su\u0308ndmuste, nagu na\u0308iteks koroonaviiruse leviku to\u0303ttu,\u201c u\u0308tles maaeluminister Urmas Kruuse."}, {"text_idx": "#000006", "text": "\u201eMuudetud ma\u0308a\u0308ruses vo\u0303etakse senisest enam arvesse seda, et mu\u0308u\u0308gitulu mo\u0303jutavad sageli paljud po\u0303llumajandustootja tegevusest so\u0303ltumatud asjaolud ja tegurid. Majanduslikult keeruline olukord avaldab suurt mo\u0303ju eelko\u0303ige va\u0308ikestele po\u0303llumajandustootjatele, misto\u0303ttu on senisest olulisem soodustada ka neil investeeringute tegemist,\u201c selgitas maaeluminister."}, {"text_idx": "#000007", "text": "Toetuse maksimaalne suurus on 15 000 eurot u\u0308he taotleja kohta. Ta\u0308navune taotlusvoor toimub aprillikuus. Ta\u0308psem teave toetuse tingimuste kohta avaldatakse Po\u0303llumajanduse Registrite ja Informatsiooni Ameti kodulehel."}, {"text_idx": "#000008", "text": "Ta\u0308nasest saab esitada taotlusi po\u0303llumajandusettevo\u0303tja tulemuslikkuse parandamise investeeringutoetuse saamiseks"}, {"text_idx": "#000009", "text": "Mahetootmisega alustajad saavad hakata esitama tunnustamise taotlusi"}, {"text_idx": "#000011", "text": "Po\u0303llumajandus- ja Toiduamet: toodete pakendite siltidel tuleb edaspidi kasutada va\u0308a\u0308risoliivio\u0303li nimetust"}]